VM i sjakk 2007

**VM-turneringen i sjakk 2007** ble spilt i Mexico by fra 12. september 2007. Åtte spillere deltok i turneringen, og alle deltakerne spilte to innbyrdes partier.

Kandidatturneringen, som ble avviklet som kvalifisering til fire ledige plasser, ble arrangert fra 26. mai til 14. juni 2007 i Elista, hovedstaden i den russiske republikken Kalmykia.

## Kvalifisering
### Allerede kvalifiserte spillere
# Vladimir Kramnik – regjerende verdensmester
# Viswanathan Anand – delt andreplass i VM-turneringen i sjakk 2005, i dag rangert som nr. 1 i verden
# Peter Svidler – delt andreplass i VM-turneringen 2005
# Aleksandr Morozevitsj – Fjerdeplass i VM-turneringen 2005

Ytterligere fire spillere ble kvalifisert fra kandidatturneringen (se under).

### Verdenscupen 2005

Verdenscupen 2005, som ble spilt i Khanty-Mansijsk i Russland, var første del av kvalifiseringen til kandidatturneringen. Turneringen ble arrangert som en cupturnering med minimatcher à to partier. Etter at 16 spillere gjenstod, ble ikke spillerne lenger slått ut med en gang, de spilte plasseringsmatcher for å bestemme den endelige rekkefølgen fra nr. 1 til 16.

De fremste plassene gikk til:

# Levon Aronjan
# Ruslan Ponomarjov
# Étienne Bacrot
# Aleksandr Grisjtsjuk
# Jevgenij Barejev
# Boris Gelfand
# Sergej Rubljovskij
# Mikhail Gurevitsj
# Gata Kamsky
# Magnus Carlsen
# Vladimir Malakhov
# Francisco Vallejo Pons
# Aleksej Dreev
# Loek van Wely
# Joel Lautier
# Konstantin Sakajev

### Kandidatturneringen 2007
En plass i kandidatturneringen var reservert for FIDE-verdensmesteren fra 2004, Rustam Kasimdzjanov. Fem plasser var reservert for de fem høyest ratede spillerne (gjennomsnitt av ratingen juli 2004 og januar 2005) som ikke var kvalifisert på annen måte. Dette var Péter Lékó, Michael Adams, Judit Polgár, Aleksej Sjirov og Étienne Bacrot. De gjenværende ti plassene gikk til de høyest plasserte i verdenscupen 2005, som ikke allerede var kvalifisert på annen måte.

Kandidatturneringen, som fant sted i Elista, i Kalmykia, Russland fra 26. mai til 14. juni 2007, ble arrangert som en to-runders knockout-turnering, der én spiller kvalifiserte seg fra hver fjerdedel av trekningen.

Vinneren av verdenscupturneringen 2005, Levon Aronjan, var seedet som nummer 1, mens de resterende spillerne var seedet etter offisiell FIDE-rating per januar 2006. Den høyest og lavest seedede spilleren spilte mot hverandre i den første runden, nr. 2 mot nr. 15 osv.

Hver match bestod av seks partier, med fire hurtigsjakkpartier dersom det skulle stå uavgjort 3-3. I tre av matchene (Aronian-Carlsen, Sjirov-Adams og Kasimdzjanov-Gelfand) skjedde dette, og de avgjørende hurtigpartiene ble spilt søndag 3. juni. Hvis stillingen fremdeles er lik etter hurtigsjakkpartiene, spilles det to lynsjakkpartier. Er det også likt etter disse partiene, trekker spillerne lodd om fargen i et siste sudden death-parti, der hvit har seks minutter og svart har fem. Hvit må vinne for å gå videre, ved remis (eller seier til sort) går sortspilleren videre.

Partiene ble overført direkte på det offisielle nettstedet.

#### 1. runde

#### 2. runde

## Mesterskapsturneringen
Selve mesterskapsturneringen som skulle kåre verdensmesteren ble spilt i Mexico by i perioden 13. til 29. september. Det ble spilt en dobbel Berger-turnering, det vil si at alle møtte alle 2 ganger, én med hver farge. Viswanathan Anand gikk seirende ut av turneringen med 9 poeng på de 14 rundene, og vant med det sitt første verdensmesterskap.

## Eksterne lenker
* VMs offisielle hjemmeside
* Kandidatturneringens offisielle hjemmeside